Gustav Lindström

Gustav Lindström (s. 20. lokakuuta 1998 Östervåla, Ruotsi) on ruotsalainen jääkiekkopuolustaja, joka pelaa NHL-seura Montreal Canadiensin organisaatiossa. Hän pelaa Ruotsin pääsarjassa SHL-joukkue Djurgårdens IF:ssä. Lindström laukoo oikealta.

 Ura 
 Seuraura 
Lindström on Östervåla IF:n kasvatti. Hän pelasi joukkueessa ensimmäiset miesten pelinsä vain 14-vuotiaana Ruotsin viidenneksi korkeimmalla sarjatasolla maan IV-divisioonassa kaudella 2012–2013. Kaudeksi 2014–2015 Lindström siirtyi Almtuna IS:n junioreihin. Hän pelasi suurimman osan kaudestaan seuran J18-junioreissa, joiden varakapteenina Lindström toimi. Hän jakoi J18 Elitissä joukkueensa sisäisen pistepörssin voiton Felix Löövin ja Herman Åstrandin kanssa tehoilla 4+12=16. Lindström pelasi kauden aikana myös neljä karsintasarjan ottelua Almtunan J20-junioreissa sekä yhden ottelun U16-junioreissa, jossa hän onnistui tekemään U16 Division 1:n ottelussa peräti yhdeksän (4+5) tehopistettä. Kaudella 2015–2016 Lindström toimi seuran J18-joukkueen kapteenina. Hän oli J18 Allsvenskanissa Almtunan toiseksi paras pistemies Jacob Svenssonin jälkeen tehoilla 10+8=18.

Kesäkuussa 2016 Lindström teki kaksivuotisen ammattilaissopimuksen Almtunan miesten joukkueen kanssa, joka pelaa Ruotsin toiseksi korkeimmalla sarjatasolla HockeyAllsvenskanissa. Hänen tulokaskautensa 2016–2017 toi siellä 48 runkosarjaottelussa tehot 2+7=9.

Detroit Red Wings varasi Lindströmin toisella kierroksella 38. pelaajana NHL:n varaustilaisuudessa 2017. Kaudella 2017–2018 hän oli kuudella osumallaan Almtunan eniten maaleja tehnyt puolustaja Linus Rotbakkenin kanssa. Tehopisteitä Allsvenskanin runkosarjassa kertyi kaikkiaan 14. Huhtikuussa 2018 Lindström teki kaksivuotisen sopimuksen SHL-joukkue Frölunda HC:n kanssa. Toukokuussa hän teki kolmivuotisen NHL-tulokassopimuksen Detroit Red Wingsin kanssa. Lindström pelasi kauden 2018–2019 kuitenkin vielä lainalla Frölundassa. Hän teki miesten pääsarjadebyyttinsä Mestarien liigan avauskierroksella 30. elokuuta 2018 vieraissa itävaltalaista Vienna Capitalsia vastaan. Lindström merkittiin heti Frölundan ykköspuolustajapariin Chay Genowayn viereen. Lindström sai ottelussa jääaikaa 20.09 minuuttia, mikä oli eniten koko joukkueesta. Hän keräsi myös teholukeman +1. Ensimmäisen pääsarjamaalinsa Lindström teki seuraavassa ottelussa 1. syyskuuta 2018 ylivoimalla vieraissa sveitsiläistä ZSC Lionsia vastaan. SHL-debyyttinsä hän teki runkosarjan avauskierroksella 15. syyskuuta 2018 Djurgårdens IF:ää vastaan. Lindström sai ottelussa jääaikaa 20.12 minuuttia. SHL-uransa avausmaalin hän teki seitsemännessä ottelussaan 11. lokakuuta 2018 vieraissa Luleå HF:ää vastaan. Kaikkiaan Lindström pelasi tulokaskautensa aikana 40 runkosarjaottelua tehopistein 3+3=6 ja kuusi playoff-ottelua ilman tehopisteitä. Hän voitti kauden päätteeksi Ruotsin-mestaruuden. Mestarien liigassa Lindström pelasi 11 ottelua tehopistein 2+4=6. Hän voitti CHL:n mestaruuden.

Kaudeksi 2019–2020 Lindström siirtyi Detroit Red Wingsin organisaatioon. Hän pelasi suurimman osan kaudestaan AHL-joukkue Grand Rapids Griffinsissa, jossa Lindström teki 45 runkosarjaottelussa viisi syöttöpistettä. Hän debytoi myös Red Wingsin NHL-joukkueessa, jossa Lindström pelasi 16 runkosarjaottelua tehden yhden syöttöpisteen, kunnes koronaviruspandemia keskeytti kauden maaliskuussa. Hän teki NHL-debyyttinsä 6. helmikuuta 2020 vieraissa Buffalo Sabresia vastaan. Lindström sai ottelussa jääaikaa 12.07 minuuttia ja hän keräsi teholukeman –1. Lindström keräsi myös yhden kahden minuutin jäähyn kampituksesta. Elokuussa Red Wings lainasi hänet alustavasti 15. marraskuuta asti voimassa olevalla sopimuksella Almtuna IS:n Allsvenskan-joukkueeseen. Tämän jälkeen Lindströmin sopimusta jatkettiin toistaiseksi voimassa olevaksi NHL:n harjoitusleirien alkuun asti.

Elokuussa 2023 Red Wings kauppasi Lindströmin ja ehdollisen neljännen kierroksen varausvuoron vuoden 2025 varaustilaisuudessa Montreal Canadiensiin vaihdossa Jeff Petryyn. https://www.tsn.ca/nhl/montreal-canadiens-trade-jeff-petry-to-detroit-red-wings-1.1996313

Tammikuussa 2024 Canadiens asetti Lindströmin siirtolistalle josta Anaheim Ducks poimi hänet joukkueeseensa. https://www.tsn.ca/nhl/anaheim-ducks-claim-d-gustav-lindstrom-off-waivers-from-montreal-canadiens-1.2060631 

Lindström haki pelipaikkaa Ducksista kaudeksi 2024-2025 tryoutilla. Ducksin vapautettua Lindströmin tryout-sopimuksesta  hän palasi vapaana agenttina Canadiensiin vuoden mittaisella kaksisuuntaisella sopimuksella.

 Maajoukkueura 

Lindström pelasi alle 20-vuotiaiden MM-kilpailuissa vuonna 2018, jolloin hän voitti hopeaa. Yhteensä Lindström on pelannut 21 nuorten maaottelua.

 Muuta 
Lindströmin eno on omalla urallaan puolustajana pudotuspelit mukaan lukien 700 NHL-ottelua pelannut Marcus Ragnarsson, joka valmensi häntä kahdella ensimmäisellä Allsvenskan-kaudellaan Almtuna IS:ssä. Joukkueessa pelasi samaan aikaan myös Marcuksen poika ja Lindströmin serkku Jakob Ragnarsson, joka pelaa nykyään puolustajana Allsvenskan-joukkue Timrå IK:ssa. Jakobilla on New York Rangersin NHL-varaus kesältä 2018.

 Tilastot 
 2012–2013  Östervåla IF  Ruotsi IV  13  5  4  9  2  –  –  –  –  – 2013–2014  Östervåla IF  Ruotsi IV  21  9  9  18  46  –  –  –  –  – 2014–2015  Almtuna IS  J18 Elit  21  4  12  16  30  –  –  –  –  –   Almtuna IS  J18 Allsv.  18  3  9  12  20  –  –  –  –  – 2015–2016  Almtuna IS  J18 Elit  4  3  2  5  4  –  –  –  –  –   Almtuna IS  J18 Allsv.  16  10  8  18  14  3  0  3  3  4   Almtuna IS  J20 Elit  3  0  4  4  2  –  –  –  –  – 2016–2017  Almtuna IS  J20 Elit  6  6  4  10  10  –  –  –  –  –   Almtuna IS  Allsvenskan  48  2  7  9  26  –  –  –  –  – 2017–2018  Almtuna IS  Allsvenskan  39  6  8  14  34  –  –  –  –  –        JMM  7  0  1  1  8 2018–2019  Frölunda HC  SHL  40  3  3  6  50  6  0  0  0  0  2019–2020  Detroit Red Wings  NHL  16  0  1  1  14  –  –  –  –  –   Grand Rapids Griffins  AHL  45  0  5  5  26  –  –  –  –  – 2020–2021  Almtuna IS  Allsvenskan  20  0  11  11  20  –  –  –  –  –   Detroit Red Wings  NHL  13  0  3  3  0  –  –  –  –  –   Grand Rapids Griffins  AHL  13  0  3  3  8  –  –  –  –  – 2021–2022  Detroit Red Wings  NHL  63  1  12  13  22  –  –  –  –  – 2022–2023  Detroit Red Wings  NHL  36  1  7  8  20  –  –  –  –  – 2023–2024  Montreal Canadiens  NHL  14  3  1  4  6  –  –  –  –  –   Laval Rocket  AHL  4  0  0  0  2  –  –  –  –  –   Anaheim Ducks  NHL  32  0  6  6  18  –  –  –  –  – 2024–2025  Laval Rocket  AHL  42  4  7  11  28  13  1  1  2  2 5 kautta  yhteensä  NHL  174  5  30  35  80  –  –  –  –  – 4 kautta  yhteensä  AHL  104  4  15  19  64  13  1  1  2  2 3 kautta  yhteensä  Allsvenskan  107  8  26  34  80  –  –  –  –  –

 Lähteet 

 Viitteet 

Luokka:Ruotsalaiset jääkiekkoilijat
Luokka:Detroit Red Wingsin varaamat pelaajat
Luokka:Vuonna 1998 syntyneet
Luokka:Elävät henkilöt